***แวมไพร์เซอร์ไวเวอส์*** เป็นวิดีโอเกมแนวโรกไลก์ยิงแหลก (ชูตเอ็มอัป) ซึ่งพัฒนาและเผยแพร่โดยลูกา กาลันเต ผู้เป็นที่รู้จักในอีกชื่อ *poncle* เกมปล่อยฉบับเออร์ลีแอ็กเซส (early access) ออกมาเมื่อวันที่ 17 ธันวาคม พ.ศ. 2564 และวางจำหน่ายอย่างเต็มรูปแบบในวันที่ 20 ตุลาคม พ.ศ. 2565

ผู้เล่นจะควบคุมตัวละครที่โจมตีแบบอัตโนมัติขณะที่กำลังต่อสู้กับสัตว์ประหลาดที่มาเป็นระลอกต่อเนื่อง โดยมีเป้าหมายให้เอาชีวิตรอดจากการจู่โจมให้นานที่สุดเท่าที่ทำได้และปลดล็อกตัวละคร อาวุธ และวัตถุเรลิกเพิ่มเติมเพื่อใช้ต่อไปในการเล่นครั้งถัดไป และแม้ว่าชื่อและงานศิลปะหลักของเกมจะประกอบด้วยแวมไพร์ สัตว์ประหลาดที่จะต้องเผชิญหน้าทุก ๆ ชนิดไม่มีชนิดใดเลยที่เป็นแวมไพร์

รูปแบบการเล่น
-------------

ผู้เล่นจะเลือกหนึ่งในตัวละครต่าง ๆ ที่มีพลังวิเศษและอาวุธเริ่มต้นที่ต่างกัน และควบคุมตัวละครนั้นผ่านแผนที่ที่ไม่มีจุดจุบที่มีแผนผังซ้ำที่สร้างขึ้นโดยอัตโนมัติ อาวุธของผู้เล่นจะโจมตีแบบอัตโนมัติ โดยมีเป้าหมายให้เอาชีวิตรอดให้นานที่สุดเท่าที่ทำได้จากการจู่โจมของสัตว์ประหลาดที่มาเป็นระลอกต่อเนื่องซึ่งจะสร้างความเสียหายเมื่อสัมผัสโดนผู้เล่น ผู้เล่นจะสามารถเก็บเกี่ยวอัญมณีแต้มประสบการณ์ได้จากการเอาชนะสัตว์ประหลาดและการสำรวจแผนที่ต่าง ๆ เพื่อเพิ่มเลเวล หรือ "floor chicken" (ไก่พื้น) เพื่อฟื้นฟูเลือดของผู้เล่นและไอเทมอื่น ๆ ที่เป็นประโยชน์ ผู้เล่นจะได้รับตัวเลือกสามหรือสี่ตัวเลือกสำหรับอาวุธและพลังวิเศษตั้งรับเพิ่มในทุก ๆ ครั้งที่เลเวลสูงขึ้น และเมื่อผู้เล่นสะสมอาวุธกับพลังวิเศษได้ครบอย่างละหกชนิดแล้วและได้อัปเกรดจนสุดแล้ว ผู้เล่นจะได้รับเฉพาะเหรียญทองหรือไก่เพิ่มเท่านั้นในทุก ๆ ครั้งที่เลเวลสูงขึ้น นอกจากนี้แล้วก็สามารถอัปเกรดอาวุธและพลังวิเศษได้อีกทางด้วยการเปิดหีบซึ่งหล่นจากสัตว์ประหลาดที่มีพลังมากเป็นพิเศษ โดยอาจมีไอเทมอยู่หนึ่ง สาม หรือห้าชิ้น อาวุธส่วนใหญ่มีรูปขั้นสุดท้ายซึ่งจะได้จากการเปิดหีบหลังจากได้อัปเกรดพวกมันจนสุดแล้วและประกอบด้วยเงื่อนไขเฉพาะอื่น ๆ

การเล่น *แวมไพร์เซอร์ไวเวอส์* แต่ละรอบมีจำกัดเวลาแบบอ่อนอยู่ที่ 15 หรือ 30 นาทีขึ้นอยู่กับว่าเลือกเล่นแผนที่ไหน เมื่อถึงจำกัดเวลาแล้ว แผนที่จะถูกล้างและศัตรูตัวสุดท้ายซึ่งแข็งแกร่งอย่างมากชื่อว่า "Death" จะปรากฏตัว โดยจะมี Death ปรากฏตัวออกมาทุก ๆ หนึ่งนาทีเพื่อให้ผู้เล่นต้องตายลงในที่สุด การเล่นครั้งใดที่ถึงหรือเลยจำกัดเวลาของแผนที่ไปจะถือว่าเป็นการเล่นจบเกมโดยสำเร็จ และจะได้รางวัลเหรียญทองเพิ่ม ในระหว่างแต่ละเกมจะสามารถใช้เหรียญทองซึ่งสะสมไว้เพื่อปลดล็อกตัวละครใหม่ ๆ และพลังวิเศษถาวรได้ นอกจากนั้น เมื่อสำเร็จคำท้าแล้วผู้เล่นก็จะสามารถปลดล็อคแผนที่ อาวุธ และตัวละครใหม่ ๆ ได้

เนื้อเรื่อง
-----------

ฉากของเกม*แวมไพร์เซอร์ไวเวอส์*อยู่ในชนบทอิตาลีใน พ.ศ. 2564 ฝูงสัตว์ประหลาดที่ Bisconte Draculó เสกขึ้นมาทำลายล้างแผ่นดิน ครอบครัว Belpaese และผู้รอดชีวิตวีรบุรุษคนอื่น ๆ ถือเป็นหน้าที่ของพวกเขาในการไล่ล่าและเอาชนะ Draculó ให้จนได้ ภารกิจนี้นำพาพวกเขาผ่านพื้นที่ที่เต็มไปด้วยสัตว์ประหลาด ไม่ว่าจะเป็นป่าต้องคำสาป ห้องสมุดผีสิง โรงงานนมร้าง หอคอยลางร้าย และวิหารต่างโลก

การพัฒนา
--------

นักพัฒนาลูกา "poncle" กาลันเต ได้อธิบายว่าเขาสร้างเกม*แวมไพร์เซอร์ไวเวอส์*ขึ้นมาเพราะเขาอยากจัดการชุมชน อย่างที่เขาเคยมีประสบการณ์เป็นผู้ดูแลในเซิร์ฟเวอร์เกม*อัลติมาออนไลน์* (Ultima Online) มาก่อน โดยเกมได้รับแรงบันดาลใจมาจากเกมมือถือ *Magic Survival* ซึ่งมีตัวละครที่โจมตีศัตรูแบบอัตโนมัติเช่นกัน ขั้นพัฒนาฉบับเออร์ลีแอ็กเซสใช้เวลาประมาณหนึ่งปี และกาลันเตใช้เงินประมาณ 1100 ปอนด์สเตอร์ลิงไปกับแอสเซ็ต ศิลปะ และดนตรี

ความสำเร็จของเกมเกินความคาดหวังของกาลันเต และทำให้เขาสามารถลาออกจากงานของเขาได้ในเดือนกุมภาพันธ์ พ.ศ. 2565 เพื่อมุ่งพัฒนาเกมอย่างเต็มตัว เขาได้ "เพื่อนบางคน" มาช่วยเขาอย่างไม่เป็นทางการในเวลาว่าง เนื้อหาที่วางแผนไว้มีอาวุธ ตัวละคร และแผนที่เพิ่มเติม รวมทั้ง "โหมดไม่มีที่สิ้นสุด" กาลันเตตั้งใจจะเอาเกม*แวมไพร์เซอร์ไวเวอส์*ออกจากเออร์ลีแอ็กเซสภายในปลาย พ.ศ. 2565

ในวันที่ 24 มีนาคม 2022 กาลันเตประกาศว่าเขาได้จ้างฟรีแลนซ์เซอร์หลายคนเพื่อขยายทีม*แวมไพร์เซอร์ไวเวอส์*แล้วอัตราการพัฒนาก็เร็วขึ้น นอกจากเขาได้วางแผนเค้าโครงขอบเขตของเนื้อหาใหม่ที่สัญญาไว้ กาลันเตยังได้อธิบายว่าหมุดหมายหลักซึ่งได้ตั้งไว้สำหรับฤดูร้อนปี 2565 คือการพอร์ตเกม*แวมไพร์เซอร์ไวเวอส์*ไปยังเกมเอนจิน "มาตรฐานอุตสาหกรรม" เพื่อพัฒนาประสิทธิภาพทั่วไปของมัน

การตอบรับ
---------

แม้ว่า*แวมไพร์เซอร์ไวเวอส์*เมื่อปล่อยออกมาตอนแรกไม่เป็นที่รู้จัก แต่เมื่อปลายเดือนมกราคม 2565 ก็ได้กลายเป็นที่นิยมขึ้นมาและมีผู้เล่นสูงถึง 30,000 คนพร้อมกันบนสตีม ตัวเลขนี้สูงขึ้นเรื่อย ๆ จนผู้เล่นมากกว่า 70,000 คนพร้อมกันในเดือนถัดมา แม้ว่าไม่ใช่เกมแรกในแนวนี้ *แวมไพร์เซอร์ไวเวอส์*กลับทำให้มีเกมอื่นหลายเกมที่มีรูปแบบการเล่นอัตโนมัติและการเดินหน้าแบบโรกไลก์ปล่อยออกมาในปีต่อ ๆ มา ซึ่งส่วนมากในราคาต่ำและอยู่ในเออร์ลีแอ็กเซส

เอียน วอล์กเกอร์ (Ian Walker) จาก*โคตากุ* (Kotaku) และเกรอัม สมิธ (Graham Smith) จาก*ร็อก เปเปอร์ ช็อทกัน* (Rock Paper Shotgun) ได้ยกย่องเกมนี้โดยเปรียบเทียบเหมือนกับโดปามีน นิโคล คาร์เปนเตอร์ (Nicole Carpenter) จากเว็บไซต์โพลีกอน (Polygon (website)) ได้กล่าวถึงความลึกของเกม โดยกล่าวว่า "ฉันไม่เห็นสตรีมเมอร์ (Online streamer) คนไหนที่เห็นเล่นเกมนี้เหมือนกันเลยสักคน" แอรอน ซิมเมอร์แมน จากอาร์ซ เทกนิกา (Ars Technica) ยกให้*แวมไพร์เซอร์ไวเวอส์*เป็นตัวเลือกของเขาสำหรับเกมแห่งปี

*แวมไพร์เซอร์ไวเวอส์*ถูกเสนอชื่อในหมวดหมู่ *Best Early Access Launch* สำหรับรางวัลโกลเดินจอยสติก (Golden Joystick Awards)

หมายเหตุ
--------

1. ↑  แปลจาก "no one streamer I've watched played entirely the same"

อ้างอิง
-------

1. ↑  @poncle\_vampire (October 20, 2022). "Vampire Survivors v1.0 is officially OUT NOW!" (ทวีต). เก็บจากแหล่งเดิมเมื่อ 28 ตุลาคม 2022 – โดยทาง ทวิตเตอร์.
2. 1 2  Smith, Graham (25 มกราคม 2022). "Vampire Survivors is a pure hit of dopamine". *Rock, Paper, Shotgun* (ภาษาอังกฤษ). เก็บจากแหล่งเดิมเมื่อ 3 ตุลาคม 2022. สืบค้นเมื่อ 30 มกราคม 2022.
3. 1 2  Carpenter, Nicole (27 มกราคม 2022). "Vampire Survivors is no thoughts, just spells". *Polygon* (ภาษาอังกฤษแบบอเมริกัน). เก็บจากแหล่งเดิมเมื่อ 3 ตุลาคม 2022. สืบค้นเมื่อ 30 มกราคม 2022.
4. ↑  "Vampire Survivors by poncle". *itch.io* (ภาษาอังกฤษ). เก็บจากแหล่งเดิมเมื่อ 21 ตุลาคม 2022. สืบค้นเมื่อ 11 พฤษภาคม 2022.
5. 1 2  Klepek, Patrick (27 มกราคม 2022). "How 'Vampire Survivors' Went From Obscurity to 27,000 People Playing at Once". *ไวซ์* (ภาษาอังกฤษ). เก็บจากแหล่งเดิมเมื่อ 4 ตุลาคม 2022. สืบค้นเมื่อ 30 มกราคม 2022.
6. ↑  Brown, Andy (3 กุมภาพันธ์ 2022). "'Vampire Survivors' creator Luca Galante talks quitting his job to fulfil his promise". *เอ็นเอ็มอี* (ภาษาอังกฤษ). เก็บจากแหล่งเดิมเมื่อ 25 ตุลาคม 2022. สืบค้นเมื่อ 6 มีนาคม 2022.
7. ↑  "Development Roadmap Overview and updates on the plan for Early Access". *สตีม (ซอฟต์แวร์)* (ภาษาอังกฤษ). เก็บจากแหล่งเดิมเมื่อ 5 ตุลาคม 2022. สืบค้นเมื่อ 29 มีนาคม 2022.
8. ↑  Moore, Jared (27 มกราคม 2022). "Vampire Survivors Is a Beautiful $3 Nightmare Taking Over Steam". *ไอจีเอ็น* (ภาษาอังกฤษ). เก็บจากแหล่งเดิมเมื่อ 5 ตุลาคม 2022. สืบค้นเมื่อ 30 มกราคม 2022.
9. ↑  Just, Christian (19 กุมภาพันธ์ 2022). "Vampire Survivors: Steam-Phänomen mausert sich zum Schwergewicht". *GameStar* (ภาษาเยอรมัน). เก็บจากแหล่งเดิมเมื่อ 14 ตุลาคม 2022. สืบค้นเมื่อ 5 มิถุนายน 2022.
10. 1 2  Zimmerman, Aaron (20 ตุลาคม 2022). "Vampire Survivors—a cheap, minimalistic indie game—is my game of the year". *Ars Technica*. สืบค้นเมื่อ 27 ตุลาคม 2022.`{{cite web}}`: CS1 maint: url-status (ลิงก์)
11. ↑  Walker, Ian (21 มกราคม 2022). "Castlevania-Inspired Roguelike Is Pure Dopamine". *Kotaku* (ภาษาอังกฤษแบบอเมริกัน). เก็บจากแหล่งเดิมเมื่อ 7 ตุลาคม 2022. สืบค้นเมื่อ 30 มกราคม 2022.
12. ↑  Jones, Ali (20 ตุลาคม 2022). "Time is running out to cast your vote in the Golden Joystick Awards 2022". *GamesRadar+*. เก็บจากแหล่งเดิมเมื่อ 26 ตุลาคม 2022. สืบค้นเมื่อ 27 ตุลาคม 2022.